25. 7. 85 De Europæiske Fællesskabers Tidende Nr. L 193/1 (Retsakter hvis offentliggørelse er obligatorisk) RÅDETS FORORDNING (EØF) Nr. 2039/85 af 23. juli 1985 om ændring af forordning (EØF) nr. 1784/77 om certificering af humle RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1696/71 af 26. juli 1971 om den fælles markedsord- ning for humle (!), senest ændret ved tiltrædelsesakten af 1979, særlig artikel 2, stk. 4, under henvisning til forslag fra Kommissionen, og ud fra følgende betragtning : I Rådets forordning (EØF) nr. 1784/77 ?), senest ændret ved forordning (EØF) nr. 3041/79 (?) er der fastsat almindelige regler for certificering ; i artikel 4 og 5 er det bestemt, at humlesorten eller -sorterne skal angives på hver emballeret enhed og hvert certifikat ; dette krav kan ikke imødekommes med hensyn til de forsøgsstammer, hvis markedsføring undertiden er nødvendig, når disse produkter er genstand for forsøg i stor skala i bryggerier; ovennævnte forordning bør derfor suppleres med særlige bestemmelser for nævnte angivelse på emballage og certifikater — UDSTEDT FØLGENDE FORORDNING : Artikel 1 I forordning (EØF) nr. 1784/77 indsættes følgende artikel : »Årtikel 5a I forbindelse med humle, der hidrører fra forsøgs- stammer under udvikling, og som er produceret enten af et forskningsinstitut på dets egne anlæg eller af en producent for et sådant instituts regning, kan den i artikel 4, litra b), og artikel 5, stk. 1, litra f), omhandlede angivelse af sorten erstattes med en angivelse af navn eller tal til identificering af den pågældende stamme.« Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. juli 1985. ()) EFT nr. L 175 af 4. 8. 1971, s. 1. (?) EFT nr. L 200 af 8. 8. 1977, s. 1. () EFT nr. L 343 af 31. 12. 1979, s. 4. På Rådets vegne J. POOS Formand